2021. gada Instrukcija Nr.

Rīgā (prot. Nr. . §)

**Grozījumi Ministru kabineta 2012. gada 4. decembra instrukcijā Nr. 14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu"**

Izdota saskaņā ar Ministru kabineta

2021. gada ….. noteikumu Nr. .....

"Ministru kabineta kārtības rullis" 10. punktu un

Ministru kabineta 2004. gada 6. janvāra noteikumu Nr. 21

"Valsts noslēpuma, Ziemeļatlantijas līguma organizācijas,

Eiropas Savienības un ārvalstu institūciju

klasificētās informācijas

aizsardzības noteikumi" 3. punktu

1. Izdarīt Ministru kabineta 2012. gada 4. decembra instrukcijā Nr. 14 "Kārtība, kādā saskaņo un iesniedz izskatīšanai Ministru kabinetā attīstības plānošanas dokumentu, tiesību akta projektu vai informatīvo ziņojumu, kas satur valsts noslēpuma objektu" (Latvijas Vēstnesis, 2012, 194. nr.) šādus grozījumus:

1.1. izteikt norādi, uz kāda pamata instrukcija izdota, šādā redakcijā:

"Izdota saskaņā ar Ministru kabineta 2021. gada .......................... noteikumu Nr. ...... "Ministru kabineta kārtības rullis" 10. punktu un Ministru kabineta 2004. gada 6. janvāra noteikumu Nr. 21 "Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi" 3. punktu";

1.2. svītrot 3. punktu;

1.3. aizstāt 5.1.1. apakšpunktā vārdu "rezolūciju" ar vārdiem "uzdevumu (rezolūciju)";

1.4. izteikt 5.1.2. apakšpunktu šādā redakcijā:

"5.1.2. politikas jomu atbilstoši Ministru kabineta 2021. gada ................…. noteikumu Nr. ….. "Ministru kabineta kārtības rullis" (turpmāk – Ministru kabineta kārtības rullis) 2. pielikumā minētajai politikas jomu klasifikācijai;";

1.5. izteikt 5.1.6. apakšpunktu šādā redakcijā:

"5.1.6. steidzamības pamatojumu atbilstoši Ministru kabineta kārtības rullī noteiktajiem steidzamības nosacījumiem, ja projektu plānots virzīt steidzamības kārtībā, kā arī pamatojumu, ja jautājumu lūdz pasludināt par Ministru kabineta lietu;";

1.6. izteikt 5.2. apakšpunktu šādā redakcijā:

"5.2. projekta sākotnējās ietekmes novērtējuma ziņojumu (turpmāk – anotācija) saskaņā ar normatīvajiem aktiem par kārtību, kādā veic tiesību akta projekta sākotnējās ietekmes izvērtēšanu;";

1.7. svītrot 10. punkta pirmo teikumu;

1.8. izteikt 12. punktu šādā redakcijā:

"12. Iesniedzot projektu izskatīšanai Ministru kabinetā, tam pievieno:

12.1. pavadvēstuli atbilstoši šīs instrukcijas pielikumam;

12.2. anotāciju (tikai tiesību aktu projektiem);

12.3. Ministru kabineta sēdes protokollēmuma projektu;

12.4. ministriju un citu institūciju atzinumus vai apliecinājumu, ka tiesību akta projekts ir saskaņots. Ja projekts saskaņots ar noklusējumu, to norāda pavadvēstulē;

12.5. izziņu par atzinumos izteiktajiem iebildumiem un priekšlikumiem. Izziņā atsevišķi norāda vērā ņemtos un neņemtos iebildumus un priekšlikumus, to izvērtēšanas rezultātu, kā arī pamatojumu vērā neņemtajiem iebildumiem. Izziņas noformēšanai izmanto Tiesību aktu izstrādes ceļveža tīmekļvietnē pieejamo izziņas sagatavi;

12.6. pilnvarojuma projektu, ja nepieciešams;

12.7. vēstuli vai citu dokumentu, ar kuru attiecīgā persona pilnvarota piedalīties vai piekrīt dalībai darba grupā, konsultatīvajā padomē vai komisijā, ja šī persona nav tiesību akta projekta iesniedzējas ministrijas pārstāvis (ja minēto informāciju norāda pavadvēstulē, šajā apakšpunktā norādītos dokumentus var nepievienot);

12.8. citus dokumentus, bez kuru esības nav iespējams pieņemt lēmumu pēc būtības.";

1.9. svītrot 23. un 24. punktu;

1.10. izteikt 26. punktu šādā redakcijā:

"26. Parakstītajam tiesību aktam piešķir attiecīgā tiesību akta veida reģistrācijas numuru.";

1.11. aizstāt 28. un 29. punktā skaitli "14" ar skaitli "15";

1.12. izteikt pielikumu šādā redakcijā:

"Pielikums

Ministru kabineta

2012. gada 4. decembra

instrukcijai Nr. 14

**Pavadvēstules paraugs**

Valsts ģerboņa attēls

Dokumenta autora (institūcijas) nosaukums un rekvizīti

Izdošanas vieta

|  |  |  |
| --- | --- | --- |
| dd. mm. gggg. | Nr. |  |
| (dokumenta datums) |  | (dokumenta numurs) |

|  |  |  |  |  |  |
| --- | --- | --- | --- | --- | --- |
| Uz |  | Nr. | |  | |
|  | (saņemtā dokumenta datums) | |  | | (saņemtā dokumenta numurs) | |

Valsts kancelejai

Projekta nosaukums, teksta vai satura izklāsts

Iesniedzu izskatīšanai Ministru kabineta sēdē \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekta nosaukums)

|  |  |  |
| --- | --- | --- |
| 1. | Iesniegšanas pamatojums | *Atsauce uz Deklarāciju par Ministru kabineta iecerēto darbību un Rīcības plānā tās īstenošanai dotā uzdevuma numuru, tiesību aktu vai attīstības plānošanas dokumentu (pieņemšanas datums, numurs un konkrētais punkts), Valsts sekretāru sanāksmes, Ministru kabineta komitejas sēdes vai Ministru kabineta sēdes protokollēmumu (protokola datums, numurs, paragrāfs), Ministru prezidenta uzdevumu (rezolūciju) (datums, numurs) vai rīkojumu (pieņemšanas datums, numurs un konkrētais punkts), ja iesniegtais projekts ir izstrādāts saskaņā ar minētajos dokumentos dotajiem uzdevumiem* |
| 2. | Informācija par valsts noslēpuma objekta statusu | *Norāda, vai valsts noslēpuma objekta statuss dokumentiem paliek spēkā arī pēc jautājuma izskatīšanas Ministru kabinetā.*  *Norāda, vai projekta nosaukums ir publiskojams* |
| 3. | Saskaņošanas rezultāts | *Informācija par ministrijām un citām institūcijām, ar kurām projekts saskaņots, kuru iebildumi ņemti vērā un par kuru iebildumiem nav panākta vienošanās* |
| 4. | Institūcijas, no kurām noteiktajā termiņā nav saņemts atzinums (saskaņojums) | *Norāda attiecīgās ministrijas un citas institūcijas* |
| 5. | Politikas joma | *Atbilstoši Ministru kabineta kārtības ruļļa 2. pielikumā ietvertajai politikas jomu klasifikācijai. Norāda visiem attīstības plānošanas dokumentu projektiem, informatīvo ziņojumu projektiem, kā arī tiesību aktu projektiem. Ja projekts skar vairākas jomas, norāda vairākas jomas* |
| 6. | Projekta atbildīgā amatpersona | *Norāda par projekta virzību atbildīgo amatpersonu – amatu, vārdu, uzvārdu.*  *Ja projektu izstrādāja darba grupa, norāda arī tā tiesību akta datumu, numuru un nosaukumu, ar kuru apstiprināts darba grupas sastāvs* |
| 7. | Uzaicināmās personas | *Izvērtējot Ministru kabineta iekārtas likuma 28. panta piektajā daļā norādīto piedalīšanās lietderību, norāda uzaicināmās personas vārdu, uzvārdu, amatu, ministrijas vai citas institūcijas nosaukumu* |
| 8. | Cita nepieciešamā informācija | *Norāde par personas piekrišanu vai institūcijas pilnvarojumu dalībai darba grupā, komisijā* |
| 9. | Ministru kabineta lietas pamatojums | *Sniedz pamatojumu, kāpēc jautājums izskatāms Ministru kabineta sēdē kā Ministru kabineta lieta.*  *Šo rindu aizpilda, tikai iesniedzot Ministru kabineta lietu* |
| 10. | Steidzamības kārtības pamatojums | *Sniedz pamatojumu, kāpēc projekts izskatāms Ministru kabineta sēdē steidzamības kārtībā.*  *Norāda sekas, kas iestāsies, ja jautājums netiks izskatīts un risināts nekavējoties* |
| 11. | Sekas, ja jautājums netiks nekavējoties izskatīts | *Paskaidrojums par sekām, ja jautājums netiks nekavējoties risināts* |
| 12. | Iemesli, kāpēc jautājums nav iesniegts laikus | *Paskaidrojums par apstākļiem, kuru dēļ nav bijis iespējams jautājumu sagatavot laikus* |
| 13. | Galējais termiņš, līdz kuram jautājumam jābūt vai bija jābūt pieņem­tam vai izskatītam | *Termiņa norāde un tā pamatojums* |
| 14. | Struktūrvienība vai amatpersonas, kuras bija atbildīgas par attiecīgā jautājuma sagatavošanu laikus | *Norāda struktūrvienību vai konkrētas amatpersonas* |
| 15. | Dokumenta nosūtīšana | *Norāda ministrijas vai institūcijas, kurām jānosūta pieņemtais attīstības plānošanas dokuments, tiesību akts vai informatīvais ziņojums* |

Pielikumā:

1. ...

2. ...

3. ...

Iesniedzējs \_\_\_\_\_\_\_\_\_\_\_\_\_\_\_\_\_\_\_\_\_

(paraksts)

*Sagatavotāja vārds, uzvārds, tālruņa numurs  
E-pasta adrese*

Piezīmes.

1. Šīs tabulas 10., 11., 12., 13. un 14. punkts attiecas uz pavadvēstulēm, ar kurām tiek iesniegti jautājumi, kas saistīti ar iepriekš neparedzamiem ārkārtējiem apstākļiem un kam ir nepieciešama tūlītēja Ministru kabineta rīcība.

2. Pielikumā norāda ziņas par pievienotajiem dokumentiem (nosaukums, datums, numurs, lappušu skaits un datnes nosaukums) un tehniskajiem informācijas nesējiem,atsevišķi norādot katra dokumenta klasifikācijas pakāpi."

2. Instrukcija stājas spēkā 2021. gada 9. septembrī.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns